Una protoestrela ye una estrela muit choven que encara ye acumulando masa d'a suya boira molecular mai. A fase protoestelar ye a mas temprana en o proceso d'evolución estelar. Pa una estrela de baixa masa (ye decir, como o Sol u inferior), dura bellas 500.000 anyadas. A fase prencipia quan un fragmento de boira molecular colapsa por primera vegada baixo a fuerza d'a gravedat propia y se forma un nuclio opaco suportau por presión dentro d'o fragmento que colapsa. Remata quan o gas que caye s'acotola, deixando una estrela anterior a la seqüencia prencipal, que se contraye pa dimpués convertir-se en una estrela d'a seqüencia prencipal a l'inicio d'a fusión d'hidrocheno que produz helio.